OzLabs/hebrew-wiki-articles huggingface dataset:
מפגש יעקב ועשו

פיוס יעקב ועשו. ציור משנת 1624 מאת [[פטר פאול רובנס.]]
מפגש יעקב ועשו הוא אירוע מקראי, שמופיע בפרשת וישלח שבספר בראשית ( ו).

כאשר יעקב שב לארץ כנען לאחר שהותו בחרן בשל פחדו מעשו, הוא מודיע לעשו על שובו, ועשו יוצא לקראתו עם 400 איש. בסופו של דבר, כאשר המפגש מתרחש, יעקב מצליח לפייס את עשו, והם מתחבקים ומתנשקים.

== רקע ==
עשו ויעקב היו בניהם התאומים של יצחק ורבקה. לפני מותו, רצה יצחק לברך את עשו; אך יעקב התחפש לעשו וקיבל את הברכות במקומו. בעקבות זאת, שנא עשו את יעקב וביקש להורגו, ויעקב נאלץ לברוח מבאר שבע לחרן, לבית לבן הארמי אחי אימו. בעת שהותו בחרן, נישא יעקב עם רחל ולאה בנות לבן ועם בלהה וזלפה, הוליד 12 ילדים (כולל דינה) וצבר רכוש רב בשכר רעיית צאן לבן.

לאחר שיעקב שהה עשרים שנה בבית לבן, ה' נגלה ליעקב והורה לו לשוב לבית אביו. יעקב ברח מחרן עם משפחתו ורכושו, אך לבן רדף אחריו ולאחר דין ודברים כרתו השניים ברית בגלעד. משם נסע יעקב למחניים ונפגש עם "מלאכי אלוהים".

== הסיפור במקרא ==
===שליחת ה"מלאכים"===
יעקב שלח "מלאכים" ממחניים לארץ שעיר, "שדה אדום", להודיע לעשו על בואו. בדברים אותם ביקש למסור לעשו, התייחס אליו יעקב כעבד לאדונו, ויחד עם זאת הזכיר את הרכוש שצבר: "וַיְהִי לִי שׁוֹר וַחֲמוֹר, צֹאן וְעֶבֶד וְשִׁפְחָה".

===ההכנות למפגש===
בשובם של השלוחים, הודיעו ליעקב שעשו הולך לקראתו עם 400 איש. יעקב החל לפחד מתוכניותיו של עשו. הוא חצה את אנשיו ואת רכושו לשני מחנות, בכדי להציל מחנה אחד במקרה שעשו ילחם במחנה השני, ופנה בתפילה לה' אלוהיו:

יעקב שלח לעשו עדרים של בקר, שבראש כל עדר אחד מאנשי ביתו, וציווה אותם כל אחד מהם לומר לעשו: שהבקר שייך אשר לאחיו יעקב, ואשר , ועוד תאמרו לו , והרי הוא מצפה לפצות אותך בעדים האלה. הוא הרחיק את העדרים זה מזה, כדי שהמקרה הנ"ל יחזור על עצמו.

לאחר שילוח העדרים לעשו, .

בלילה זה התרחש מאבק יעקב והמלאך.

=== המפגש ===
כאשר ראה יעקב את עשו ו-400 האנשים, חצה פעם שנייה את המשפחות, כאשר משפחות השפחות ראשונים ומשפחתו רחל ולאה אחרונים, בעוד שהוא הראשון מכולם.

יעקב עצמו רץ לפניהם והשתחווה שבע פעמים לעשו.

שכהגיע יעקב, רחמיו של עשו התעוררו עליו והוא נפל על צוואר אחיו חיבקו ונשקו, עשיו שאלו ויעקב ענה .

לאחר תחנוניו של יעקב הסכים עשו לקבל במתנה את העדרים.

סוף המעשה היה כאשר ניסה עשו לשכנע את יעקב לצעוד איתו להר שעיר אך יעקב הצליח להתחמק בתירוצים שונים, המשיך לבדו עם כל משפחתו, ועשו פנה לדרכו.

== פרשנות ==

התנאים נחלקו האם עשו באמת התפייס עם יעקב: 

== באמנות ==

==הערות שוליים==

קטגוריה:סיפורי ספר בראשית
קטגוריה:פרשת וישלח
קטגוריה:אישים בתנ"ך ששמם אינו מצוין
ברווז כחול-כנפיים

ברווז כחול-כנפיים או מרית כחולת-כנפיים (שם מדעי: Spatula discors) הוא מין של עוף מים ממשפחת הברווזיים החי באמריקה הצפונית וחורף באמריקה המרכזית ובצפון אמריקה הדרומית. הוא קרוב למרית הצפונית ולמין ברווז הקינמון, איתו הוא מתרבה בתחומי מחייתו, ומשויך יחד איתם לסוג מרית.
== מאפיינים ==
ברווז זה מגיע לאורך 40 ס"מ, למוטת כנפיים של 58 ס"מ, ולמשקל 370 גרם בממוצע. הזכר של ברווז זה בעל נוצות אדמדמות-אפורות ומעליהם נקודות שחורות רבות לאורך בטנו וחזהו. הראש אפור עם מקור כחול כהה רחב וליד עינו ישנו פס לבן אופקי החוצה את הראש. כפי ששמו מרמז, הכנפיים של הברווז כחולות אך הקצוות אפורים והחלק העליון לבן ומתחתיו ירוק. הזנב חום והרגליים צהובות ובעלות קרום שחייה רחב. לעומת הזכר הנקבה אפורה ומוסווית, מה שעוזר לה להיעלם מטורפים.

ברווז זה נפוץ לאורכה של אמריקה הצפונית מאלסקה עד נובה סקוטיה בצפון ודרומה לאורך רוב ארצות הברית עד לצפון טקסס, אך מתרחקים מדרום אלסקה ורכס הרי הרוקי ונפוצים בעיקר סביב חופי האוקיינוס האטלנטי. עם זאת בחורף הברווזים נודדים דרומה לאורך קליפורניה, מקסיקו ואמריקה המרכזית ועד לצפון אמריקה הדרומית. לעיתים נדירות יחצו את האוקיינוס האטלנטי לעבר אירופה.

תחום מחייתו של הברווז הוא בביצות, נהרות איטיים, אגמים ובריכות לאורך תפוצתו וגם בערבות עשב ואפילו בקרבת החוף. הברווז צף על המים בעזרת נוצותיו השומניות והוא מסנן על פני המים צמחייה מימית, חרקים, סרטנונים ורכיכות. עם זאת מרבית הזמן הוא מעדיף לרעות ביבשה מעשבים, דגניים וזרעים שונים או חרקים.

הברווז כחול הכנפיים מתרבה סביב ינואר עד פברואר. הנקבה מקננת על גדות המים בקן עשוי מעשבים וצמחייה ובו מילה 8–10 ביצים הבוקעות בין 21 ל-27 יום. עם זאת קנים רבים מושמדים בידי לשודדי ביצים ובעיקר בידי הראקון, בואש מפוספס ובואשן מזרחי וכן ממתקפות קויוטים, עורבים, עקעקים, עופות דורסים וטורפים דומים.

==גלריה==
<gallery>
קובץ:Anas discors MP2.jpg
קובץ:Blue-winged teal in flight Sand Lake National Wildlife Refuge (5789615855).jpg
קובץ:Blue-Winged Teals (8634116702).jpg
קובץ:Blue-winged Teal, Green Cay Wetlands, Boynton Beach, Florida 67vh.jpg
</gallery>

==קישורים חיצוניים==

קטגוריה:טקסונים שתוארו בידי קארולוס ליניאוס
קטגוריה:ברווזים מצויים
קטגוריה:בעלי חיים שתוארו ב-1766
קטגוריה:ארצות הברית: עופות
בית הכנסת מאיר טוויג

בית הכנסת מאיר טוויג הוא בית הכנסת היחיד שפועל בבגדאד בירת עיראק מתוך 68 בתי כנסת שפעם פעלו בעיר. כיום, מספר מועט של יהודים מטפלים בבית הכנסת.
בית הכנסת ממוקם ברובע אל-בתאווין במזרח בגדאד.
בית הכנסת נבנה בשנות ה-40 של המאה ה-20 ונחנך בשנת 1942. רב בית הכנסת הוא הרב עמאד לוי.

בית הכנסת מחופה בלבנים צהובות. פנים בית הכנסת מכוסה כולו בשטיחים והישיבה בו היא על ספסלים מרופדים. בבית הכנסת מספר ספרי תורה שהעתיק מביניהם הוא בן למעלה מ-200 שנה.

==הערות שוליים==

קטגוריה:יהדות בגדאד
מאיר טוויג
קטגוריה:בגדאד: מבנים
כנסיית אנדריי הקדוש (קייב)

ה[[איקונוסטאזיס בכנסייה]]
כנסיית אנדריי הקדוש (באוקראינית: Андріївська церква) היא כנסייה במעמד קתדרלה בקייב, בירת אוקראינה. הכנסייה נבנתה בסגנון הבארוק בין השנים 1747–1754 לפי תוכניתו של האדריכל ברתולומאו רסטרלי. הכנסייה ממוקמת על גבעה ומשקיפה על האזור ההיסטורי פודיל ועל נהר הדנייפר. המדרון המשתפל מהגבעה לפודיל והרחוב הראשי העובר דרכו קרויים על שם הכנסייה - מדרון אנדרייבסקי.

== תולדות האתר ==
הכנסייה הוקמה לציון שמו של אנדראס הקדוש, "השליח של רוס" (על פי הכרוניקה הרוסית הראשונה אנדראס הקדוש הגיע למקום והקים צלב על הגבעה במקום בו נמצאת כיום הכנסייה). בשנת 1086 הקים נסיך קייב וסבולוד הראשון כנסייה במקום לציון מאורע זה. הכנסייה חרבה בעת הכיבוש המונגולי ב-1240. במהלך השנים הוקמו במקום כנסיות עץ, שחרבו.

ב-1744 הניחה יליזבטה, קיסרית רוסיה את שלוש אבני הפינה הראשונות לכנסייה החדשה על הגבעה, היא לא זכתה לראות בסיום הבנייה. שנה לאחר מכן נבחר ברתולומאו רסטרלי לתכנן אותה, והוא תכנן ועיצב גם את האיקונוסטאזיס שלה. העבודות על המעטפת החיצונית של המבנה הסתיימו ב-1754, אך רק ב-1767 הסתיימו כל עבודות עיצוב הפנים שלו. ציורי הקיר והאיקונות צוירו על ידי האמנים אלכסיי פטרוביץ' אנטרופוב ואיוון יקובלביץ' וישניקוב.

כיוון שהכנסייה תוכננה להיות כנסיית הקיסרית, אין לה קהילה ולא מגדל פעמונים. הממלכה לא גילתה עניין לתמוך בפרויקט לאחר מותה של הקיסרית יליזבטה והכנסייה מומנה מתרומות אקראיות של גורמים פרטיים. ב-1768 היא הועברה לידי מועצת העירייה של קייב. סופה כבדה פגעה קשות בכנסייה ב-1815 וקרעה מעליה את הגג. בין השנים 1825–1828 נערך בה שיפוץ מקיף, במסגרתו שונתה צורת החזית שלה מן התוכנית המקורית ומבני עץ הוחלפו בברזל. שיפוצים נוספים נערכו בין השנים 1917–1953 ונגעו בכל רכיבי המבנה, יסודות, חזית, עיטורי פנים וחוץ. בשנת 1935 נסגרה הכנסייה לפעילות דתית בהוראת השלטון הסובייטי והפכה למוזיאון היסטורי לתולדות אוקראינה. במהלך מלחמת העולם השנייה חודשו הטקסים הדתיים במקום, עד שהופסקו שנית ב-1961. ב-1968 נפתח במקום המוזיאון לארכיטקטורה היסטורית סנטה סופיה.

בשנות השישים התגלו בווינה שבאוסטריה תוכניות המבנה המקוריות של ברתולומאו רסטרלי. בשנת 1970 רכש המוזיאון לארכיטקטורה היסטורית סנטה סופיה העתקים של תוכניות אלה ממוזיאון אלברטינה בווינה ובשנת 1978 החל שיפוץ מקיף לפי תוכניות אלה, שנועד להחזיר את הכנסייה למראה המקורי שלה. ב-1987 היא הוכרזה כקתדרלה של הכנסייה האורתודוקסית האוקראינית העצמאית. ב-2018 הוכרזה הכנסייה כמושב בישוף של הפטריארכיה האקומנית של קונסטנטינופול (צעד שביטא התנתקות של הכנסייה האוקראינית משליטת הכנסייה האורתודוקסית הרוסית-פטריארכיית מוסקבה).

== קישורים חיצוניים ==

* 
* [http://www.encyclopediaofukraine.com/display.asp?linkpath=pages%5CS%5CA%5CSaintAndrewsChurch.htm ערך על המקום], מתוך (Encyclopedia of Ukraine, vol. 4 (1993
* [https://discover-ukraine.info/places/kyiv/kyiv/159 על המקום באתר discover ukraine.info]
* [https://www.lonelyplanet.com/ukraine/kyiv/attractions/st-andrews-church/a/poi-sig/1129406/360928 על המקום] באתר לונלי פלאנט

כנסיית אנדריי הקדוש
קטגוריה:קייב: מבני דת
קטגוריה:אוקראינה: כנסיות
כנסיית אנדריי הקדוש
אדוארד זורינסקי

אדוארד זורינסקי (באנגלית: Edward Zorinsky; 11 בנובמבר 1928 – 6 במרץ 1987) היה פוליטיקאי יהודי-אמריקאי. מ-1976 ועד למותו הפתאומי במרץ 1987 כיהן כחבר הסנאט של ארצות הברית מטעם מדינת נברסקה. זורינסקי היה היהודי הראשון שייצג את נברסקה בסנאט, וטרם היבחרו לסנאט כיהן כראש עיריית אומהה, מטעם המפלגה הדמוקרטית.

== ביוגרפיה ==
זורינסקי נולד וגדל באומהה, הגדולה שבערי נברסקה. הוריו, סוניה (לבית פלדמן) והיימי זורינסקי, היו יהודים-רוסים שהיגרו אל ארצות הברית. הוא למד בבית הספר היסודי "סאונדרס ורושוויל", ולאחר מכן בבית הספר התיכון המרכזי של אומהה, שם סיים את לימודיו ב-1945. בשנים 1945–1946 למד באוניברסיטת מינסוטה, ומאז ועד 1948 למד באוניברסיטת קרייגטון. ב-1948 קיבל תואר ראשון בביולוגיה וכימיה מאוניברסיטת נברסקה. במשך עשרים וארבע שנה עבד זורינסקי עבור תעשיות הטבק והממתקים כסיטונאי. בנוסף לכך, בשנים 1949–1962 שירת בכוחות המילואים של צבא ארצות הברית. ב-1966 נרשם לאוניברסיטת הרווארד כדי להשלים את לימודיו הגבוהים.

בשנים 1968–1971 כיהן כחבר בוועדה להכשרת שופטים של נברסקה. בשנים 1973–1977 כיהן כראש עיריית אומהה. במהלך כהונה זו זכה לפופולריות רבה בשל תגובת העירייה לסדרת סופות שלגים וטורנדו שפגעו באומהה ב-1975.

ב-1976 החליט זורינסקי, עד עתה רפובליקני במשך שנים רבות, להתמודד לסנאט האמריקאי אחרי שהסנאטור הוותיק רומן רוסקה (Roman Hruska) החליט לפרוש מהסנאט אחרי עשרים ושתיים שנות כהונה. עם זאת, כאשר נוכח זורינסקי שלא ינצח בהתמודדות על מועמדות המפלגה הרפובליקנית לסנאט מטעם נברסקה, הפך את שיוכו המפלגתי וחבר אל המפלגה הדמוקרטית. בבחירות המקדימות גבר על הס דיאס, יושב ראש המפלגה הדמוקרטית בנברסקה לשעבר. בבחירות הכלליות ניצח את חבר בית הנבחרים של ארצות הברית מטעם מחוז הקונגרס השני של נברסקה ג'ון מקאליסטר ברוב זעום של 53% מקולות הבוחרים. עם ניצחונו, נהפך לסאנטור הדמוקרטי הראשון שנבחר לסנאט מטעם נברסקה מאז 1934 והיהודי הראשון שזכה בבחירות כלליות כלשהן בנברסקה.

ימים לפני תום כהונתו באורח רשמי פרש הרושקה מהסנאט ב-27 בדצמבר 1976, ומושל המדינה ג'. ג'יימס אקסון מינה את זורינסקי לסנאט ובכך הקדים את תפקידו בימים אחדים. הוא נבחר מחדש לכהונה שנייה ב-1982 וקיבל למעלה מ-66% מהקולות. כסנאטור, היה זורינסקי דמוקרט מתון ושמרני, שהצביע לא פעם לצד עמיתיו הרפובליקנים במספר סוגיות משמעותיות. ב-1982 היה נתון לחיזורים חוזרים ונשנים מצד הרפובליקנים לשוב אל שורות מפלגתם. ב-1986 רמז זורינסקי כי הוא אכן עשוי לשוב אל המפלגה הרפובליקנית, אבל בסופו של דבר לא עשה את החלפת המפלגות. זורינסקי כיהן כיושב ראש ועדת המשנה של הסנאט לענייני חצי הכדור המערבי, ובמסגרת תפקיד זה דגל בהענקת סיוע כספי וצבאי למשטר החזית הסנדיניסטית בהנהגת דניאל אורטגה בניקרגואה.

זורינסקי נפטר בפתאומיות לאחר שסבל מהתקף לב במופע של מועדון העיתונות של אומהה לשנת 1987.

== קישורים חיצוניים ==

* 
* 

== הערות שוליים ==

קטגוריה:אמריקאים ממוצא רוסי-יהודי
קטגוריה:בוגרי אוניברסיטת הרווארד
קטגוריה:יהודים ראשי עיריות בארצות הברית
קטגוריה:בוגרי אוניברסיטת נברסקה–לינקולן
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הדמוקרטית
קטגוריה:יהודים חברי הסנאט של ארצות הברית
קטגוריה:אמריקאים שנולדו ב-1911
קטגוריה:אמריקאים שנפטרו ב-1987
מייק ג'והנס

מייקל אוון ג'והנס (באנגלית: Michael Owen Johanns; נולד ב-18 ביוני 1950) הוא פוליטיקאי ומשפטן אמריקאי שכיהן כחבר הסנאט של ארצות הברית מטעם מדינת נברסקה בשנים 2009–2015. קודם לכן כיהן כמושל נברסקה בשנים 1999–2005, ובנוסף היה יושב ראש אגודת מושלי מדינות המערב התיכון (Midwestern Governors Association) ב-2002. ב-2005 מונה ג'והנס למזכיר החקלאות של ארצות הברית בידי נשיא ארצות הברית ג'ורג' ווקר בוש, ונהיה למזכיר החקלאות הרביעי שמדינתו היא נברסקה.

==קורות חיים==
ג'והנס נולד בעיר אוסאייג' שבצפון איווה, בנם של אדלין לוסי (לבית רויק) וג'ון רוברט ג'והנס. אביו היה ממוצא גרמני וממוצא לוקסמבורגי-חלקי, ואילו הורי אמו היגרו לארצות הברית מפולין. הוא גדל ועבד בחווה החקלאית של משפחתו. סיים את לימודיו התיכוניים בתיכון אוסאייג' ב-1968, והמשיך ללמוד באוניברסיטת סנט מרי שבמינסוטה, שם קיבל ב-1971 תואר ראשון בתקשורת. קיבל את תואר הדוקטור במשפטים שלו מבית הספר למשפטים של אוניברסיטת קרייגטון, והצטרף ללשכת עורכי הדין של נברסקה ב-1974.

אחרי שסיים את לימודיו הגבוהים, התמחה ג'והנס עבור שופט בית המשפט העליון של נברסקה הייל מקון בשנים 1974–1975. אחר התמחותו אצל השופט מקון, החל לעסוק בחוק ומשפט אצל משרד עורכי הדין קורנין והאנון (Cronin and Hannon) בשנים 1975–1976. מ-1976 עד 1991 המשיך לעסוק במשפטים ועבד כעורך דין.

ב-1983 החל לשרת במועצת מחוז לנקסטר מטעם המפלגה הדמוקרטית, ובתפקיד זה כיהן עד 1987. ב-1989 נבחר אל מועצת עיריית לינקולן מטעם המפלגה הרפובליקנית, ושם כיהן עד 1991. ב-7 במאי 1991 הוא נבחר לראש העיר ה-47 של לינקולן, אחרי שגבר בבחירות הכלליות על ראש העיר המכהן ביל האריס עם 54% מקולות הבוחרים. הוא נכנס לתפקידו כראש העיר ב-3 בדצמבר אותה השנה. ב-1995 זכה בכהונה נוספת בתפקיד ללא התנגדות משמעותית, ונהפך לראש עיריית לינקולן הראשון שעשה זאת מאז שנות ה-50 של המאה ה-20. מחליפו בתפקיד היה דייל יאנג, אשר מונה לתפקיד בידי מועצת עיריית לינקולן כאשר ג'והנס נבחר למושל המדינה.

בבחירות לתפקיד מושל נברסקה ב-1998 התמודד מטעם המפלגה הרפובליקנית וניצח את יריבו הדמוקרטי, ונבחר מחדש ב-2002. ב-2008 התמודד ג'והנס לסנאט האמריקאי מטעם מדינת נברסקה עם התפטרותו של צ'אק הייגל. בבחירות המקדימות במפלגה הרפובליקנית ניצח את איש העסקים פאט פלין ולאחר מכן זכה בבחירות הכלליות. הוא הושבע לתפקיד בראשית 2009, ויחד עם ג'ים ריש מאיידהו, נהיה לאחד משני הסנאטורים הרפובליקנים חדשים שהושבעו בקונגרס ה-111 של ארצות הברית. בפברואר 2013 הודיע אין בכוונתו להתמודד מחדש לסנאט בבחירות 2014.

== קישורים חיצוניים ==

* [https://georgewbush-whitehouse.archives.gov/government/johanns-bio.html ביוגרפיה], באתר הבית הלבן 
* 

קטגוריה:אמריקאים ממוצא גרמני
קטגוריה:אמריקאים ממוצא פולני
קטגוריה:אמריקאים ממוצא לוקסמבורגי
קטגוריה:ראשי עיריות בארצות הברית
קטגוריה:מושלי נברסקה
קטגוריה:בוגרי אוניברסיטת קרייטון
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הרפובליקנית
קטגוריה:מזכירי החקלאות של ארצות הברית
קטגוריה:חברי הקבינט של ארצות הברית בממשל ג'ורג' ווקר בוש
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1950
Ganja Burn

Ganja Burn הוא שיר שהוקלט על ידי הראפרית הטרינידדית ניקי מינאז' מתוך אלבומה הרביעי, Queen. השיר יצא לאור ב-10 באוגוסט 2018, ביחד עם האלבום עצמו, על ידי חברות התקליטים יאנג מאני וקאש מאני.

עם יציאתו נכנס השיר אל המקום ה-60 במצעד הבילבורד הוט 100.

== רקע וכתיבה ==
השיר נכתב על ידי ניקי מינאז' ביחד עם ג'רמי ריד וג'יירוס מוזי והופק על ידי ריד גם כן. השיר הוא שיר פופ, בהשראת סגנון הרגאיי. בשיר על פי מבקרי המוזיקה, מנסה מינאז' להגן על המעמד שלה בתעשיית המוזיקה, תוך אזכור אמנים שונים.

בסמוך לצאתו, עלה השיר לרשת הזרמת המדיה ספוטיפיי.

== וידאו קליפ ==
כדי לקדם את השיר, הוציאה ניקי מינאז' ב-13 באוגוסט 2018, את הקליפ המלא שלו. הקליפ בוים על ידי צמד הבמאים הטורקיים מרט ומרקוס שביימו גם את הקליפ של "Regret in Your Tears", שיצא שנה קודם לכן.

נכון לינואר 2022, מונה הצפיות של הקליפ עומד על כ-52 מיליון צפיות.

== מיקומי שיא ==

==קישורים חיצוניים==

==הערות שוליים==

קטגוריה:שירי 2018
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירי דיס
קטגוריה:שירים על מוזיקה
קטגוריה:שירים על קנאביס
Black Beauty

Black Beauty (בעברית: יופי שחור) הוא סינגל שהוקלט על ידי הזמרת-יוצרת האמריקאית לנה דל ריי מתוך אלבום האולפן השלישי שלה, Ultraviolence. השיר, שנכתב על ידי דל ריי וריק נואלס, הוא שיר אשר נכלל בגרסת הדלוקס של האלבום.

השיר הגיע למקום ה-179 במצעד הסינגלים הבריטי.

== רקע וכתיבה ==
השיר נכתב על ידי לנה דל ריי ביחד עם ריק נואלס בדומה ל-"West Coast" והופק על ידי פאוול אפוורת'. השיר יצא בפורמט של הורדה דיגיטלית (מיני-אלבום רמיקסים), בגרמניה, אוסטריה ושווייץ ב-14 בדצמבר 2014.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! מדינה
! תאריך יציאה
! פורמט
! חברת תקליטים
!מקור
|-
! scope="row"| אוסטריה
| rowspan="3"| 15 בדצמבר 2014
| rowspan="3"|הורדה דיגיטלית <small>(מיני-אלבום רמיקסים)</small>
| rowspan="3"| ורטיגו
|
|-
! scope="row"| גרמניה
|
|-
! scope="row"| שווייץ
|
|-
|}

== קישורים חיצוניים ==

== הערות שוליים ==

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
טומאת ביאה לבית

טומאת ביאה לבית היא טומאה הנגרמת מנגע הצרעת על ידי הימצאות באותו מקום תחת אותו אוהל. טומאה זו נובעת מצרעת שנמצאת בין אם באדם, בבתים, או בבגדים, שהוכרזו על ידי הכהן כטמאים.

==מקור הדין בפסוקים==

==פרטי הדינים==
אדם או בגד שנכנס לבית, והבית מנוגע מטמאים את כל מה שתחת אוהלם, והופכים אותם לראשון לטומאה.

אדם מצורע או בגד מנוגע או אבן (ועצים או עפר) מבית מוסגר או מוחלט, שנכנס והונח או נעמד לפחות רובו תחת אוהל כגון שהתיישב או הונח תחת עץ, טימאה את כל מה שנחשב מושבו, כלומר אם הטומאה רק עברה מתחת לעץ וישב שם אדם או כלי האדם או הכלי לא נטמא, אך אם הטומאה נעצרה שם ולא רק עברה בדרך למקום אחר, האדם והכלים ששם נטמאו, ונעשו ראשון, כיוון שזה נחשב מושב של הטומאה. דין זה נלמד מהפסוק <small>()</small> מה הוא טמא אף מושבו טמא.

===אדם===
מצורע שרוצה להיכנס למקום ציבורי ולא יטמא את כל מי שנמצא שם יכול להגדיר לעצמו מושב על ידי מחיצות שגבוהות לפחות 10 טפחים (כ-80 ס"מ), ורוחבה 4 אמות, כך המושב שלו הוא בלעדי לו ולא מתערבב עם מושב כולם ומטמאם.

===בגד===
שיעור הכניסה בבגד לבית צריך להיות לפחות כזית, אך כאשר כל הבגד הוא פחות מכזית עד שיעור הטומאה המינימלי של בגד שזה 3 על 3 אצבעות (כ-6 ס"מ), הוא מטמאה את הבית אף שאין בו כזית. ומספיק שנכנס רובו של הבד הנגוע תחת אוהל כדי לטמא כל מה שבתוכו.

===בית===
בית מוסגר או מוחלט מטמא אדם או כלים שלפחות רובם נכנסו אליו, ובגד מספיק 3 על 3 אצבעות כדי להיטמא. אוהל שמאהיל על בית מנוגע גם מטמא את הבא אליו כגון חדר טמא בתוך בית. במקרה שאדם הכניס רק את ידיו לבית רק הם טמאים מדין טומאת ידיים.

==הבדלים בין טומאת ביאה לבית לטומאת אוהל המת==
ישנם שישה הבדלים עיקריים בין טומאת ביאה לבית לטומאת אוהל המת:
* במת מספיק שנכנס כזית ממנו נטמא כל מה שבבית ואילו אדם מצורע מטמא רק אם נכנס ראשו ורבו וגם שהאדם צריך להיכנס בצורה רגילה כלומר עם הפנים לפנים ולא עם הגב.
* בטומאת מת אין הבדל אם המת האהיל על האדם או אם האדם האהיל על המת, ואילו במצורע חייב ששניהם יהיו תחת אוהל אחד.
* כאשר יש מחיצה בין המצורע לשאר האוהל שאר האוהל טהור אפילו אם יש פתח גדול ביניהם, אך במת מספיק פתח בגודל טפח כדי להעביר את הטומאה.
* במצורע אם הלך ולא עצר בתוך האוהל לא נטמא מה שבבית, אבל במת גם אם נכנס לרגע אחד נטמא כל מה שבבית.
* כלי שכאשר הוא צמיד פתיל הוא מציל באהל המת את הכלים שבו מלהיטמא, בבית המנוגע הוא מציל אפילו שהוא רק מכוסה ללא הדבקה (פתיל). וכל מה שבאהל המת מציל כשהוא רק מכוסה, בבית מנוגע מציל אף ללא כיסוי כלל.
* אדם שנכנס לבית עם כלים כשהם לבושים עליו כגון בגדים או טבעות, הוא נטמא מיד אך כליו טהורים עד שישהה שם זמן של אכילת 3 ביצים של לחם מחיטים עם מטבל (שכך יותר קל, וממילא גם מהיר לאוכלם), ורק אז כליו טמאים, במת אין זה אלא הכלים נטמאים מיד כמו האדם עצמו.

==הערות שוליים==

ביאה לבית
קטגוריה:הלכות נגעים
קטגוריה:דרכי היטמאות
רלית לבנת גרון

רלית לבנת גרון (שם מדעי: Dryolimnas cuvieri) היא מין של עוף מים ממשפחת הרליתיים והיא המין היחיד ששרד מהסוג Dryolimnas. היא מצויה בטבע רק בכמה איים באוקיינוס ההודי: בקומורו, מדגסקר, מיוט ואיי סיישל.
== מאפיינים ==
הרלית בעלת חזה, צוואר וראש בצבע חום ערמוני עם גרון לבן וארוך, מקור ארוך וורוד ובעלת גב וכנפיים אפורות. רגלי הרלית ארוכות וצהובות והעיניים אדומות. אורכה 30–33 סנטימטרים ומשקלה 145–218 גרם בזכרים ו-138–223 גרם בנקבות.

הרלית מחפשת מזון בביצות ובין המנגרובים או אף בחוף הים ובתוך הצמחייה הגבוהה. היא גם מסוגלת לשחות בעת הצורך. היא ניזונה ממיני חרקים ורכיכות מים כמו חלזונות מסוג Melanoides ו-Littorina, וגם מביצים או צאצאים של צבי ים.

תת-המין D. c. abbotti נכחד מהאי אסומפטיון (Assumption Island). במקומו מוקמו באי פרטים של תת-המין D. c. cuvieri אשר מילאו באי את גומחתו בטבעיות.

==תת-מינים==
* D. c. cuvieri
* D. c. abbotti - נכחד
* D. c. aldabranus - תת-מין לא מעופף מאלדברה, העוף היחיד באוקיינוס ההודי שאינו מעופף. לעיתים נחשב למין עצמאי

==קישורים חיצוניים==

== הערות שוליים ==

קטגוריה:בעלי חיים שתוארו ב-1845
קטגוריה:טקסונים שתוארו בידי ז'אק פושרן
קטגוריה:רליתיים
קטגוריה:עופות יחידים בסוגם
קטגוריה:מדגסקר: עופות

קטגוריה:סיישל: עופות
אי האלמוגים (ספר)

אי האלמוגים או בשמו המלא אי האלמוגים: סיפורו של האוקיינוס השקט (באנגלית: The Coral Island: A Tale of the Pacific Ocean) הוא רומן הרפתקאות משנת 1858 מאת הסופר הסקוטי רוברט מייקל בלנטיין. 

הספר מהווה את אחת היצירות הראשונות מסוגת ספרות הנוער והפך במהירות לרב-מכר. הספר העניק השראה לספרו המפורסם של רוברט לואיס סטיבנסון, אי המטמון.

הספר מספר על הרפתקאותיהם של שלושה נערים נטושים על אי בדרום האוקיינוס השקט לאחר שניצלו מספינה טרופה.

בשנת 1954 תורגם הספר לעברית על ידי נקדימון רוגל.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ספרי הרפתקאות ומסעות
בועז גולן

בועז גולן (נולד בנובמבר 1969) הוא עיתונאי ישראלי, מייסד ובעלים של אתר החדשות "0404" והרשת החברתית "מייקי". מגיש את תוכנית 'האולפן הפתוח' בערוץ עכשיו 14. בעבר הגיש את תוכנית הבוקר של הערוץ 'בוקר טוב ישראל'.

== ביוגרפיה ==
נולד וגדל בקריית אתא. את שנות בית הספר היסודי עשה בבית הספר "יבנה" בעיר. בחטיבה למד בכיתה הישיבתית בתיכון של קריית אתא ומכיתה ט' ועד י"ב למד בישיבת נחלים. היה חניך "שבט אחווה" בתנועת הנוער "בני עקיבא". את שירותו בצה"ל עשה בחטיבת גבעתי.

גולן הקים בשנות ה-90 את עיתון "על"ה" - עיתון לציבור הדתי, בהמשך הקים את עיתון "חדשות הספורט" ובמקביל הקים את פורטל הספורט "ספורטליין", אותו סגר לאחר הקמת "אתר 0404".

שימש כתב ומגיש ב"רדיו חיפה", בין השאר כתב חדשות. הגיש מבזקי חדשות בתחנה וכן תוכנית שיחות עם אוהדי כדורגל.

שימש דובר עיריית קריית מוצקין במשך 6 שנים, וכשנה דובר עיריית קריית ביאליק.

שימש סמנכ"ל מועדון הכדורגל "הפועל חיפה", למרות חיבתו הידועה ליריבה העירונית, "מכבי חיפה".

במרץ 2018 מונה גולן לעורך הראשי של "חדשות 20". באותו החודש, הוא החל להגיש בערוץ תוכנית יומית בשם "כולם ב-20", ששודרה גם בדפי הפייסבוק של "חדשות 0404".

גולן הגיש בעבר את "האולפן הפתוח", תוכנית סיכום היום של ערוץ 20, והמשיך בה עם מעבר הערוץ לאפיק 14. כמו כן הגיש את תוכנית הבוקר "בוקר טוב ישראל" בערוץ זה. אחר כך, החל לשדר את תוכנית הצהרים של הערוץ, "ארבע עם בועז גולן".

מתנדב בארגון "איחוד הצלה" - שם התנדב לשמש דובר הארגון במרחב כרמל. לפני כן שימש בהתנדבות דובר "זק"א" בצפון.

ביום ירושלים ה'תשפ"א, 10 במאי 2021, הכריז באתר החדשות 0404 על השקת רשת חברתית ישראלית חדשה בשם "מייקי" (באנגלית: mykey). בשבועות שלאחר מכן, מספר אישי ציבור, בעיקר מהימין, פתחו בה חשבון משתמש.

בשנת 2023 החל שוב להגיש את תוכנית הצהרים "האולפן הפתוח", תוכנית פאנל פרשנים העוסקת בנושאי חדשות היום בערוץ עכשיו 14. ב-2024, הוא מגיש מעת לעת את התוכנית "חדשות הלילה" בערוץ.

== חיים אישיים ==
גולן נשוי ואב לשלושה. מתגורר בקריית אתא.

==קישורים חיצוניים==

* [https://www.mykey.co.il/u/BoazGolan?offset=2 בועז גולן] ברשת החברתית מייקי.
* 
* 
* [https://www.20il.co.il/tag/בועז-גולן/ בועז גולן], באתר ערוץ 20.
* 

==הערות שוליים==

קטגוריה:עיתונאים ישראלים
קטגוריה:פובליציסטים ישראלים
קטגוריה:פרשנים פוליטיים ישראלים
קטגוריה:אנשי טלוויזיה ישראלים
קטגוריה:סגל חדשות הספורט
קטגוריה:סגל ערוץ 20
קטגוריה:בוגרי ישיבת נחלים
קטגוריה:יוצאים בשאלה
קטגוריה:בוגרי בני עקיבא
קטגוריה:קריית אתא: אישים
קטגוריה:סגל עכשיו 14
קטגוריה:ישראלים שנולדו ב-1969
לאוניד איליץ' בובר

לֵאוֹנִיד אִילִיץ' בּוּבֶּר (ברוסית: Леонид Ильич Бубер; 19 בדצמבר 1916 - 7 בספטמבר 2005) היה יהודי סובייטי, שעוטר כגיבור ברית המועצות על פועלו בהתקפה במהלך מלחמת החורף (היה אז בדרגת לויטננט).

== ביוגרפיה==
נולד כ"אברהם" בעיר ניקולאייב של האימפריה הרוסית במשפחתו של עובד. סיים בית ספר של שבע שנים ובית הספר המקצועי מטעם מפעל לבניית הספינות בעיר. בהמשך עבד כרתח ב של העיר.

התגייס לצבא האדום ב-1935, סיים בית הספר לחיל רגלים של אודסה. בהיותו מפקד רגימנט סיור מס' 82 באוגדת סיור מס' 33 השתתף בפלישת ברית המועצות לפולין ומלחמת החורף שם כמפקד פלוגה בגדוד השלישי של רגימנט סיור מס' 212 באוגדת סיור מס' 49 של הארמייה ה-13 בחזית צפון-מערבית שם במהלך קרבות ליד הכפר טרנטילה (בפינית Terenttilä) ב-13 וב-14 בפברואר 1940 היה בראש הרגימנט שלו ובהמשך ב-17 בפברואר צלח את הנהר טייפאלניוקי. במהלך הקרבות הללו נפצע שלוש פעמים ועוטר בעיטור "גיבור ברית המועצות". לאחר השיקום מן הפציעות הגיע כסגן מפקד הקורסים לפיקוד במכללה הצבאית-פוליטית של העיר לנינגרד והועבר איתה בתחילת המלחמה לעיר שויה במחוז איוונובו בעורף.

מדצמבר 1941 נשלח לעסוק בהרכבת רגימנט מס' 167 של דיוויזיית הרגלים ה-16 וב-1942 הגיע כסגן מפקד לחזית מלחמת העולם השנייה. בקרב קורסק נפצע במהלך הדיפת מתקפה וורמאכט ב-5 ביולי 1943 והועבר לבית החולים במוסקבה. היה חבר הוועד היהודי האנטי-פשיסטי עד לפיזורו ב-1948 אחרי המלחמה המשיך את השירות בצבא האדום באסיה התיכונה במחוז הצבאי של טורקמניסטן (יש עדיות שהודות לכך שרד את חיסול הוועד) ובמוסקבה. מינואר 1944 עד ל-1946 האזין לקורסי האקדמיה הצבאית על שמו של פרונזה. ב-1957 חזר למוסקבה וב-1958 שוחרר מן השירות הפעיל.

לאחר שחרורו עבד כמורה בשיעורי הכנה לצבא של בית הספר מס' 354. התגורר ועבד במוסקבה. נקבר בבית הקברות "פראובראז'נסקויה".

== משפחתו ==
היה נשוי לחנה רויאק, ולהם בת ליובוב.

==קישורים חיצוניים==

* 
* [https://www.yadvashem.org/research/research-projects/soldiers/leonid-buber.html סיפורי חיילים יהודיים בצבאות הלוחמים בנאצים], באתר יד ושם

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:אנשי הצבא האדום בקרב קורסק
קטגוריה:סובייטים שנולדו ב-1916
קטגוריה:נפטרים ב-2005
קווילמזאורוס

קווילמזאורוס (שם מדעי: Quilmesaurus) הוא סוג של דינוזאור ממשפחת האבליזאוריים אשר חי בתור הקרטיקון לפני 66–83 מיליון שנה ונכחד עם הכחדת הקרטיקון הגדולה. המאובנים שלו התגלו ב-2001 בערבות פטגוניה, שם נתגלו מספר עצמות רגליים, כנראה של השוקה וחלק מהירך שהתאימו למבנה הרגל של מרבית האבליזאורים. דינוזאור זה קרוי על שם השבט האינדיאני קווילמס . שם המין קרוי ע"ש החוקר פיליפ קורי, חוקר בכיר של מאובני תרופודים.

== מאפיינים ==
המאובנים הראשונים של הדינוזאור נמצאו בחנרל רוקה שבריו נגרו בארגנטינה. עצמות הרגל שנמצאו היו ארוכות יחסית ומצוידות לנוע במהירות. הם השתייכו לתרופוד טורף קרוב לקרנוטאורוס. מעריכים שאורכו הכולל של הדינוזאור הגיע ל-5.3 מטר, כך שהוא היה מטורפי- העל של האזור. לא נמצאו מאובני ידיים אך סביר שהן היו זעירות ביותר בהשוואה לדינוזאור. מספר מדענים מעריכים שהם היו שייכים לסוגים אחרים של אבליזאורים כמו האוקזאורוס, הקרנוטאורוס והפיקנונמוזאורוס בפרטים קטנים, כך שמין זה למעשה מבוטל.

הקווילמזאורוס היה כנראה צייד או אוכל נבלות של טרף קטן ששרר בתקופתו כמו טיטנוזאורים ענקיים, מיני ייחודיים של הדרוזאוריים ונודוזאוריים ודרומאוזאוריים זריזים. עם זאת באזור שלטו זוחלים גדולים יותר כמו המפוזאורוס והגיגאנוטוזאורוס העצומים.

==קישורים חיצוניים==

קטגוריה:בעלי חיים שתוארו ב-2001
קטגוריה:טקסונים שתוארו בידי רודולפו קוריאה
קטגוריה:אבליזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שנויים במחלוקת
קטגוריה:מאובני טקסונים שתוארו ב-2001
הילד על הסלעים

הילד על הסלעים (בצרפתית: Garçon sur les rochers) הוא ציור של אנרי רוסו.

== אודות הציור==
הילד על הסלעים צויר על ידי רוסו בין השנים 1895 ל-1897.

בהמשך, נרכש הציור על ידי אספן האמנות בשנת 1927. לאחר מכן, בשנת 1963, הורש הציור לגלריה הלאומית לאמנות בוושינגטון.

הציור קיבל ביקורות טובות ותואר כ"שירה מסתורית" ו"כוח חלומי". על פי הערותיו של על הציור:

במאי 1999, הציור שימש ככריכה של גיליון ה-19 של (JAMA).

==קישורים חיצוניים==

== הערות שוליים ==

קטגוריה:ציור פוסט-אימפרסיוניסטי
קטגוריה:ציורים
קטגוריה:יצירות אמנות מודרניסטיות
קטגוריה:ציורים מהמאה ה-19
קטגוריה:אוספי הגלריה הלאומית לאמנות (וושינגטון די. סי.)
אבא (שיר של שלומי שבת)

"אבא" הוא שיר שכתב והלחין דורון מדלי ובוצע על ידי הזמר שלומי שבת ועובד על ידי תומר בירן ושלומי שבת.

== תוכן השיר ==
השיר הוא שיר נוסטלגי, העוסק בגעגוע של הדובר לאביו. הוא מתאר זכרונות מהילדות ("השבילים לבית הספר", "המנגינות מתוך החדר", "הבית הישן"), ותחושת אשמה של הדובר על כך שלא דיבר מספיק עם אביו לאורך השנים.

השיר מורכב מארבעה בתים ופזמון.

=== הרקע לכתיבת השיר ===
השיר יצא לאור בשנת 2007 במסגרת המופע המשותף של הזמרים שלומי שבת ופבלו רוזנברג, ונכלל באלבום "אני שר אלייך" של שבת.

על השיר סיפר דורון מדלי: "יש סיפור מעניין מאחורי השיר 'אבא', שיצא אחרי 'אם יש גן עדן' מ-2006 והפזמון שלו הוא בעצם קריאה לאמא שאני – אני רוצה לחזור הביתה, אל ביתי וגו'. השיר ריגש אנשים וחבר שלי, עילי בוטנר, אמר 'איזה מדהים מה שקרה עם אמא, בוא נראה מה יקרה אם תכתוב שיר על אבא?'. החלטתי שזאת משימת כתיבה, התחלתי לכתוב 'אבא, חבר אמר לי לכתוב שיר עליך' והוספתי לזה מסיפורי הילדות שלי ומסיפורי ילדות של חברים" וככה השיר אבא יצא לאור.
עוד סיפר מדלי שהציע את השיר בהתחלה לזמרת שרית חדד, חדד לא רצתה את השיר בגלל שיש לה כבר שיר שנקרא אבא
https://www.kan.org.il/content/kan/podcasts/p-8131/35296/

== הצלחה ==
השיר זכה להצלחה גדולה במצעד השירים העברי השנתי של רשת ג' לשנת תשס"ח (2008) והגיע השיר למקום השלישי. במצעד השנתי של גלגלצ הגיע למקום ה-21.

נכון לנובמבר 2020 השיר בערוץ ה-YouTube של שבת הגיע ליותר מ-7 מיליון השמעות ומעל ל-24,000 לייקים.

== מיקומי שיא ==

== קישורים חיצוניים ==
* [https://shironet.mako.co.il/artist?type=lyrics&lang=1&prfid=966&wrkid=19582 מילות השיר] באתר שירונט
* 
* [https://www.youtube.com/watch?v=6Wtoiy3BqJw השיר] בערוץ ה-YouTube של שלומי שבת

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:שירי שלומי שבת
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירים שהופקו על ידי תומר בירן
קטגוריה:שירים על אבות
הר הייבן (אנטארקטיקה)

הר הייבן (באנגלית: Haven Mountain; מילולית: "הר המסתור הבטוח" או "הר המחסה") הוא הר נישא בצפון מערב רכס בריטניה שבאנטארקטיקה.

גובהו של הרכס 2,470 מטרים מעל פני הים. ההר מכוסה שכבת שלג עבה, ממנה בולט מצוק חד ושחור.

הר הייבן נמצא 4 קילומטרים צפונית מזרחית לשלושת הנונאטאקים.

== היסטוריה ==
=== מקור השם ===

שמו של ההר ניתן לו על ידי משלחת חקר קרחון דרווין, שהייתה חלק מהמשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1958–1956.

המשלחת הסתתרה חמישה ימים באזור נטול השלג מתחת לצדו הצפוני של רכס הפסגה, ומקום שמו של ההר "הר המסתור הבטוח".

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:6489 הר הייבן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1398 הר הייבן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6112&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר הייבן] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/haven_mountain מחשבון מרחקים - המרחק מהר הייבן לאתרים סמוכים]

== הערות שוליים ==

הייבן
הייבן
טאץ' (שעשועון)

טאץ הוא שעשועון טלוויזיה ישראלי ומשחק חוצה פלטפורמות המאפשר בו הצופים בבית צריכים להבחין ולמצוא "מה לא בסדר בתמונה" ולשחק במקביל למתרחש בתוכנית המשודרת בטלוויזיה. המשחק פותח על ידי עידו רוזנבלום ושודר בערוץ 2, במסגרת שידורי קשת, בחודשים אוקטובר - דצמבר 2015. מנחה התוכנית הוא ליאון רוזנברג.
== מבנה המשחק ==
המשחק שודר בקשת בתצורה של "פריצות", הצופים בבית לא ידעו מתי יפתח המשחק ובין השעות 18:30 ועד חצות חיכו הצופים לפריצות של המשדר ששודר בשידור חי. כל פריצה הייתה משחק של דקה שנכנסה במהלך ובין תוכניות אחרות ששודרו בערוץ. 

על המסך הטלוויזיה מוצגת תמונה, באותו הזמן התמונה מוצגת גם במסכי המובייל של הצופים בבית בעזרת יישומון. הצופים צריכים לזהות תוך 20 שניות "מה לא בסדר בתמונה" ולסמן את השטח והמיקום המדויק של ה"טעות" בתמונה. המשתמש שהצליח לזהות ולסמן ביישומון מה לא בסדר בתמונה בזמן הקצר ביותר קיבל את הניקוד הגבוה ביותר לאותו סיבוב.

בסיום כל רצף פריצות הוצג הזוכה, הצופה שהצליח לצבור את הניקוד הגבוה ביותר לאורך כל המשדרים.

על פי החברה שפיתחה את היישומון המשחק הניב שיעורי מעורבות גבוהים במהלך השידור עם 64% של צופים חוזרים אשר חזרו לשחק בכל פריצה מדי ערב.

== בזירה הגלובלית ==
באוקטובר 2016, הודיע האתר האמריקאי באזפיד, כי ישתף פעולה בפיתוח המשחק טאץ יחד עם קשת ושילובו באתר האמריקאי.

בנובמבר 2016 מכרה קשת את הפורמט לערוץ הטלוויזיה המרכזי בקולומביה קאראקול (Caracol), כאשר השעשועון שודר בקולומביה מדי ערב בפריים-טיים של בשידור חי, בשיתוף פעולה בין הערוץ לבין הרשת הקמעונאיות אקסיטו (Exito) .

בפסטיבל MIPTV בקאן שבצרפת, נכנס הפורמט לרשימת עשרת הפורמטים המסקרנים לשנת 2016.

==ראו גם==
* מצלצלים
* Moon Time

==הערות שוליים==

קטגוריה:תוכניות טלוויזיה ישראליות
קטגוריה:שעשועוני טלוויזיה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ 2: תוכניות וסדרות
קטגוריה:קשת: תוכניות וסדרות
איוואן קווייאר

איוואן קווייאר סקריסטאן (בספרדית: Iván Cuéllar Sacristán, מוכר גם בכינויו פיצ'ו (בספרדית: Pichu); נולד ב-27 במאי 1984) הוא כדורגלן ספרדי המשחק בעמדת השוער במיורקה מהלה ליגה.

==קריירה==
קווייאר נולד במרידה שבספרד, וגדל במועדון הנוער של ריאל מדריד. לאחר מכן שיחק בקבוצת הנוער של עיר הולדתו, מרידה, ואף ערך הופעה אחת בקבוצה הבוגרת ששיחקה בליגה השלישית בהפסד קבוצתו 0–1 לגרנדה.

ב-2003 עבר לשחק באתלטיקו מדריד, ולאחר ששיחק בקבוצת הנוער שלה ובקבוצת המילואים, ערך את הבכורה בקבוצה הבוגרת במשחק האחרון של עונת 2004/2005, בתיקו 2–2 עם חטאפה. בעונת 2006/2007, לאחר פציעתו של השוער הראשון של הקבוצה, לאו פרנקו, שיחק שבעה משחקי ליגה נוספים, ביניהם התבוסה הביתית 0–6 לברצלונה ב-20 במאי 2007.

בעונת 2007/2008 הושאל לאייבר.

באוגוסט 2008 חתם על חוזה לארבע שנים במדי ספורטינג חיחון. הוא השתלב בהרכב הראשון לאחר שהשוער הראשון של הקבוצה, סרחיו סאנצ'ס, ספג 19 שערים בארבעת המשחקים הראשונים של העונה. ב-14 בדצמבר 2008 ספג פציעה קשה בקרסול מתיקול של מגנה של אתלטיק בילבאו, קרלוס גורפגי, ונעדר מהמגרשים למשך ארבעה חודשים. באמצע נובמבר 2009 נפצע פציעה חמורה בברכו במהלך משחק אימון. הוא חזר לשחק רק ב-22 בספטמבר 2010, כשבאותו שבוע שיחקה הקבוצה שלושה משחקים בשבוע אחד, והמאמן החליט לתת מנוחה לשוער הראשון של הקבוצה, חואן פאבלו.

בינואר 2013, לאחר עזיבתו של חואן פאבלו למכבי תל אביב, הפך קווייאר לשוער הראשון של הקבוצה. בתום עונת 2014/2015 זכה בפרס ריקרדו זאמורה של הליגה השנייה, כשספג 21 שערים בלבד ב-36 משחקים, והיה בורג קריטי בעליית הקבוצה בסוף העונה ללה ליגה. בתום עונה זו האריך את חוזהו עד לסוף עונת 2017/2018.

ביולי 2017 עזב את ספורטינג חיחון, בה שיחק 9 עונות, וחתם בלגנס. הוא תפס את מקומו של השוער הראשון של הקבוצה, ג'ון אנדר סראנטס, שנפצע, ושבר את שיא המועדון כששמר על שער נקי למעלה מ-500 דקות.

ב-21 ביוני 2019 האריך את חוזהו במדי לגנס עד לסוף עונת 2020/2021, אז יסגור ארבע שנים במדי המועדון. ב-29 באוגוסט 2021, בתום חוזהו, שב לספורטינג חיחון.

==תארים==
===קבוצתיים===
* נבחרת ספרד עד גיל 23: משחקי הים התיכון 2005

===אישיים===
* שחקן העונה של ספורטינג חיחון: 2013
* פרס ריקרדו זאמורה של הליגה הספרדית השנייה: 2014/2015

==קישורים חיצוניים==

* [https://web.archive.org/web/20110924052717/http://www.realsporting.com/wrsg/index.php?option=com_k2&view=item&layout=item&id=136&Itemid=238 פרופיל], באתר הרשמי של ספורטינג חיחון

==הערות שוליים==

קטגוריה:שוערי כדורגל ספרדים
קטגוריה:כדורגלנים ספרדים
קטגוריה:כדורגלני אתלטיקו מדריד
קטגוריה:כדורגלני אייבר
קטגוריה:כדורגלני ספורטינג חיחון
קטגוריה:כדורגלני לגנס
קטגוריה:ספרדים שנולדו ב-1984
דה טומאזו לונגצ'אמפ

דה טומאזו לונגצ'אמפ (באיטלקית: De Tomaso Longchamp) היא מכונית ספורט בתצורת גראן טוריסמו מתוצרת יצרנית רכבי הספורט האיטלקית " דה טומאזו" (שם מלא: "De Tomaso Modena SpA") אשר יוצרה בין השנים 1972–1989 באיטליה.

==תצורות==

* 2 דלתות - קופה, יוצרו 395 יחידות (2+2 נוסעים).
* 2 דלתות - קבריולה (ספיידר), יוצרו 14 יחידות (יוצר משנת 1980).

==דה טומאזו לונגצ'אמפ==

* דגם "דה טומאזו לונגצ'אמפ" הוצג לראשונה בתערוכת הרכב של טורינו בשנת 1972.
* יוצרו 409 יחידות.
* מנוע פורד.
* מנוע קדמי.
* סוג הנעה: הנעה אחורית.
* תאוצה בין 0-97 קמ"ש היא 6.4 שניות (דגם קופה).

== תמונות ==
<gallery mode="packed" heights="130">
קובץ:DeTomaso Longchamp.jpg | "דה טומאזו לונגצ'אמפ"
קובץ:De Tomaso Longchamp (3494717838).jpg | "דה טומאזו לונגצ'אמפ"
קובץ:DeTomaso Longchamp Spider rear.jpg | "דה טומאזו לונגצ'אמפ" - ספיידר
קובץ:De Tomaso Longchamp Spyder Gen2 000 1983 frontleft 2011-06-13 A ji.jpg | "דה טומאזו לונגצ'אמפ" - ספיידר
קובץ:De Tomaso Longchamp Gen1 000 1973-1979 backleft 2011-04-17 A.jpg | "דה טומאזו לונגצ'אמפ"
קובץ:1974 deTomaso Longchamp interior.jpg | "דה טומאזו לונגצ'אמפ", שנת 1974 - מבט לתא הנהג ולוח מחוונים
קובץ:1974 DeTomaso Longchamp, front right side, Greenwich 2018.jpg | "דה טומאזו לונגצ'אמפ", שנת 1974
</gallery>

==ראו גם==
* דה טומאזו ואלה-לונגה
* דה טומאזו Deauville
* דה טומאזו Mangusta
* דה טומאזו 505/38

==קישורים חיצוניים==
* 

* 
* 
* [http://www.maserati-alfieri.co.uk/alfieri136c.htm מועדון דה טומאזו] (maserati-alfieri.co.uk/alfieri136c)

==הערות שוליים==

קטגוריה:דגמי מכוניות שהושקו ב-1972
קטגוריה:מכוניות ספורט
קטגוריה:מכוניות קבריולה
קטגוריה:מכוניות גראן טוריסמו
קטגוריה:כלי רכב איטלקיים
לונגצ'אמפ
נוריס בראון

נוריס בראון (באנגלית: Norris Brown; 2 במאי 1863 — 5 בינואר 1960) היה משפטן אמריקאי שכיהן הסנאט של ארצות הברית מטעם מדינת נברסקה.

==ביוגרפיה==
בראון נולד בעיר מקאוקטה (Maquoketa) שבמזרח איווה, בנם של ויליאם הנרי הריסון ואלייזה אן פלפס בראון. הוא למד באקדמיית ג'פרסון איווה וב-1883 סיים את לימודי המשפטים שלו בבית הספר למשפטים באוניברסיטת איווה שבאיווה סיטי. הוא התקבל לבר משפטים ב-1884 והחל לעסוק בעריכת דין בעיר פרי השוכנת באיווה. ב-1888 עבר לקירני שבנברסקה והמשיך לעסוק בעריכת דין. בראון היה הקטגור התובע של מחוז בופאלו בשנים 1892–1896, סגן התובע הכללי של נברסקה מ-1900 ועד 1905, ולבסוף התובע הכללי מאז ועד 1907. הוא התבלט בתפקיד זה כאשר ניהל תביעת מס בת מיליון דולר אמריקני נגד ארגוני מסילות הברזל. הכסף שימש לבניית ופתיחת בתי ספר בנברסקה.

בראון נבחר ב-1906 לסנאט האמריקאי מטעם המפלגה הרפובליקנית וכיהן שם עד 1913. בתקופת כהונתו כיהן כיו"ר ועדת הסנאט לענייני פטנטים בקונגרס ה-61 ובקונגרס ה-62. הוא הציע לגבות מאזרחי ארצות הברית מס הכנסה, מה שעוגן מאוחר יותר בתיקון השישה עשר לחוקת ארצות הברית. ב-1912 לא הצליח לזכות במועמדות המפלגה הרפובליקנית מחדש לסנאט. משתמה כהונתו בסנאט, המשיך בראון לעסוק בחוק ומשפט באומהה, שם נהיה לשותף במשרד עורכי דין. ב-1942 הוא פרש לגמלאות ועבר לסיאטל שבמדינת וושינגטון. בראון הלך שם לעולמו בינואר 1960, ונקבר בבית העלמין פורסט לון שבאומהה.

== קישורים חיצוניים ==

* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת איווה
קטגוריה:תובעים אמריקאים
קטגוריה:עורכי דין אמריקאים
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1863
קטגוריה:אמריקאים שנפטרו ב-1960
פיאט ארגו

פיאט ארגו (באיטלקית: Fiat Argo) היא מכונית סופרמיני המוגדרת מכונית קומפקטית, מתוצרת Fiat Automoveïs חברת בת של התאגיד רב-לאומי אמריקאי-איטלקי Fiat Chrysler Automobiles (FCA) (באיטליה: קונצרן הרכב האיטלקי פיאט) אשר מיוצרת משנת 2017 ועד היום בברזיל.

דגם ה-"פיאט ארגו" פותח על ידי מרכז "R&D FCA Brazil center", חברת בת של פיאט אשר מפתחת דגמי מכוניות לשוקי אמריקה הדרומית.

דגמי "פיאט ארגו" יועדו לשוקי אמריקה הלטינית.

==ייצור ומפרט טכני==
* "פיאט ארגו" מיוצרת בעיר "Betim" .
* 5 דלתות - האצ'בק.
* 5 נוסעים.
* 2 סוגי מנועים: מנועי בנזין, מנועי אתנול.
* מנוע קדמי רוחבי.
* סוג הנעה: הנעה קדמית.
* בין השנים 2017–2018 יוצרו 102,929 יחידות. מתוכם שווקו בברזיל 27,925 יחידות בשנת 2017, ו-52,900 יחידות בשנת 2018. בארגנטינה שווקו 1,636 יחידות בשנת 2017, ו-20,468 יחידות בשנת 2018.

== תמונות ==
<gallery mode="packed" heights="100">
קובץ:Fiat Argo 1.3 Firefly.jpg | "פיאט ארגו"
קובץ:Fiat Argo Sting.jpg | "פיאט ארגו"
קובץ:FIAT Argo.jpg | "פיאט ארגו"
קובץ:Fiat Argo II.jpg | "פיאט ארגו"
קובץ:Fiat Argo 2017a.jpg | "פיאט ארגו"
קובץ:Fiat Argo UConnect interior.jpg | "פיאט ארגו" - מבט לתא הנהג
קובץ:Fiat Argo 1.0 GSE FireFly base version.jpg | "פיאט ארגו" - מבט ללוח מחוונים
</gallery>

==ראו גם==
* פיאט
* פיאט דונה
* פיאט קרונוס

== קישורים חיצוניים ==
* 

* 
* 

==הערות שוליים==

קטגוריה:מכוניות סופרמיני
ארגו
קטגוריה:דגמי מכוניות שהושקו ב-2017
קטגוריה:כלי רכב המורכבים בברזיל
יוליה פירוט

יוליה פירוט (בצרפתית: Julia Pirotte; 1 בינואר 1908 – 25 ביולי 2000) הייתה עיתונאית פולנייה שנודעה בעבודתה במרסיי במהלך מלחמת העולם השנייה, שם תיעדה את המחתרת הצרפתית, כן נודעה בצילומים שצילמה בעקבות פוגרום קיילצה בשנת 1946.

==ביוגרפיה==
נולדה בשם יוליה דיאמנט בקונסקובולה שבפולין. היא היגרה לבלגיה ב-1934, שם נישאה לז'אן פירוט, פעיל זכויות עובדים בבריסל, ולמדה צילום, בהשראת סוזן ספאק, לימים פעילת המחתרת הצרפתית וחסידת אומות העולם.

במאי 1940, לאחר הכיבוש הגרמני וגירוש בעלה, עשתה פירוט את דרכה לדרום צרפת, שם מילאה תפקיד פעיל בקבוצות ההתנגדות היהודית והצרפתית. במרסיי עבדה כצלמת עיתונות בעיתון "Dimanche Illustré" (יום ראשון מאויר), והעבירה נשק, מסמכים מזויפים ופרסומי מחתרת. במהלך תקופה זו צילמה תצלומים רבים המתעדים את החיים תחת משטר וישי. כחברה ב - "FTP" (Francs-Tireurs et Partisans) - הצליחה פירוט לצלם את פעילות ההתנגדות של המאקי בקיץ 1944 ואת שחרור מרסיי. תצלומיה במהלך הקרב על מרסיי זכו לתהודה עולמית.

לאחר המלחמה שבה פירוט לפולין כצלמת עיתונות עבור העיתון הפולני "Zolnierz Polski". היא סיקרה את תוצאות פוגרום קיילצה שאירע ב-4 ביולי 1946 והשתתפה בקונגרס העולמי של האינטלקטואלים להגנה על השלום בוורוצלב ב-1948. שם צילמה את דיוקנאותיהם של פיקאסו, אירן ז'וליו-קירי ואיש הרוח דומיניק דסנטי . פירוט ביקרה בישראל ב-1957. לאחר מכן נישאה לכלכלן הפולני יפים סוקולסקי, שנפטר ב-1974.

פירוט נסעה לעיתים קרובות לבלגיה, צרפת וארצות הברית, שם הציג ב-1984 המרכז הבינלאומי לצילום בניו יורק תערוכה של עבודותיה.

אחותה של פירוט, מינדלה מריה דיאמנט (1911 - 24 באוגוסט 1944) הייתה חברה במחתרת הצרפתית. היא נתפסה, עונתה והוצאה להורג על ידי משטר וישי.

==קישורים חיצוניים==

== הערות שוליים ==

קטגוריה:יהודיות פולניות
קטגוריה:אישים הקבורים בבית הקברות האזרחי פובונזקי
קטגוריה:צלמות מלחמה
קטגוריה:צלמים פולנים
קטגוריה:נשים ומלחמת העולם השנייה
קטגוריה:פולניות שנולדו ב-1908
קטגוריה:פולנים שנולדו ב-1908
קטגוריה:נפטרות ב-2000
קטגוריה:נפטרים ב-2000
סימקה 5

סימקה 5 (בצרפתית: Simca 5) היא מכונית מיני מתוצרת יצרנית הרכב הצרפתית סימקה שיוצרה בין השנים 1936–1948 בצרפת.

כשהצבא הגרמני פלש לצרפת במלחמת העולם השנייה קציניו החרימו רכבי "סימקה 5" ששימשו להם כרכבי שרות.

=="סימקה 5"==

* "סימקה 5" נבנתה (ברישיון) על בסיס דגם פיאט 500 טופולינו מתוצרת פיאט האיטלקית.
* יוצרו 46,472 יחידות.
* 2 דלתות.
* מנוע קדמי.
* מנוע בנזין.
* סוג הנעה: הנעה אחורית. 
* בלמים: בלמי תוף המופעלים הידראולית על כל 4 גלגלים.
* מצבר: מתח 12 וולט.

===תצורות===

* סדאן-קופה.
* קבריולה.
* סטיישן.
* מסחרית.

== תמונות ==
<gallery mode="packed" heights="120">
קובץ:Simca 5, 1936 (1).jpg | "סימקה 5", שנת 1936 
קובץ:Simca 5 (1).jpg | "סימקה 5" 
קובץ:Meursault - Exposition véhicules civils - 017.jpg | "סימקה 5" 
קובץ:Meursault - Exposition véhicules civils - 015.jpg | "סימקה 5" 
קובץ:FCC Poděbrady 2017 04b. Fiat Simca.jpg | "סימקה 5" 
קובץ:Simca 5 002.jpg | "סימקה 5" - קבריולה
קובץ:Simca 5 Fourgonette mfd 1939 570cc.JPG | "סימקה 5" - סטיישן
קובץ:Simca 5 Van (29800857584).jpg | "סימקה 5" - מסחרית
קובץ:Simca 5 Fourgonnette (7).jpg | "סימקה 5" - מסחרית
קובץ:Simca 5 Fourgonnette (2).jpg | "סימקה 5" - מבט ללוח מחוונים
</gallery>

==ראו גם==
* סימקה
* פיאט 500 טופולינו
* סימקה 6
* סימקה 1000 קופה 

==קישורים חיצוניים==

* 

==הערות שוליים==

5
קטגוריה:מכוניות מיני
קטגוריה:מכוניות קבריולה
קטגוריה:מכוניות סטיישן
קטגוריה:מכוניות מסחריות
קטגוריה:דגמי מכוניות שהושקו ב-1936
קטגוריה:מכוניות צרפתיות
הנריק רוס

הנריק רוס (1 במאי 1910 1 במאי 1991) היה צלם יהודי-פולני שהועסק על ידי המחלקה לסטטיסטיקה במסגרת היודנרט בגטו לודז' בתקופת השואה בפולין הכבושה. רוס צילם בחשאי את מעשי הזוועה של הנאצים (כגון תליות בפומבי) בעודו פועל באופן רשמי בהסכמת מנהל התעסוקה של גרמניה הנאצית.

חלק מתפקידיו הרשמיים של רוס היה צילום דיוקנאות לשם תעודות זהות. הוא הצליח לפתח טכנולוגיה שאיפשרה לו לצלם עד 12 אנשים בתשליל אחד. השלטונות הגרמניים סיפקו לו סרט צילום לעבודות אותן הקצו לו, והפיתוח הסודי הזה איפשר לו ליצור או לשמור סרט נוסף, בו יכול היה להשתמש לשם צילום באופן מחתרתי.

תמונותיו הבלתי רשמיות של רוס כללו אירועים מחיי היום-יום, חגיגות קהילתיות, ילדים חופרים בערמות מזון, ומחפשים שאריות מזון, וכן קבוצות גדולות של יהודים מובלים לגירוש ומועברים לקרונות.

לאחר המלחמה סיפר רוס: "עשיתי זאת בידיעה שאם אתפס אני ומשפחתי נעונה וניהרג."

רוס צילם גם את אקציות החיסול של גטו לודז', באוגוסט 1944. עם חיסול גטו לודז' בסתיו 1944, קבר רוס את התמונות והתשלילים שלו בקופסה, בתקווה שיישארו כרשומה היסטורית. הוא הצליח לחפור באדמה ולהוציא את הקופסה בינואר 1945, לאחר שהצבא האדום שחרר את לודז'. הרבה מחומריו נפגעו או נהרסו על ידי מים; ובכל זאת, כמחצית מ-6,000 התמונות שצילם רוס שרדו. מאוחר יותר העיד רוס במשפט אייכמן ב-1961.

בשנת 2004 יצאה לאור ספר Lodz Ghetto Album עם צילומי רוס בעריכה של מרטין פאר.

==ראו גם==
* מנדל גרוסמן
* אריה בן-מנחם

== קישורים חיצוניים==

* 
* מאמר [https://www.yadvashem.org/articles/general/the-jewish-photographer-henryk-ross.html על הנריק רוס], באתר יד ושם 
* [https://www.yadvashem.org/he/holocaust/this-month/august/1944-3.html על הנריק רוס], באתר יד ושם
* [http://www.lodzghetto.ago.net The Lodz Ghetto Photographs of Henryk Ross: A Collection of Holocaust Photographs]

== הערות שוליים ==

קטגוריה:ניצולי השואה
קטגוריה:אסירים בגטו לודז'
קטגוריה:צלמים יהודים פולנים
קטגוריה:השואה: מסמכים ותיעוד
קטגוריה:זיכרון שואת יהודי פולין
קטגוריה:פולנים שנולדו ב-1910
קטגוריה:פולנים שנפטרו ב-1991
מלחמות הדת באירופה

מלחמות הדת באירופה היו שורה של מלחמות דת שהתרחשו באירופה במהלך המאות ה-16, ה-17 ותחילת המאה ה-18.

כל הקונפליקטים המשויכים להגדרה מתייחסים לרפורמציה הפרוטסטנטית ששברה את הסדר הדתי והפוליטי של הממלכות הקתוליות באירופה. הצדדים הלוחמים לא תמיד נחלקו לפי דת, כך, לקראת סוף מלחמת שלושים השנים (1618–1648) צרפת הקתולית שיתפה פעולה עם הפרוטסטנטים כנגד מלוכת הבסבורג.

התנגשויות החלו עם מרד האבירים (1522) שגרר אחריו מלחמת האיכרים הגרמנית (1524–1525) באימפריה הרומית הקדושה. המלחמות התגברו לאחר שהכנסייה הקתולית התחילה כנגד התרחבות התנועה הפרוטסטנטית בקונטרה-רפורמציה. שיאו הגיע במלחמת שלושים השנים שחיסל שליש מאוכלוסיית הנסיכויות הגרמניות שהשתתפו בה. שלום וסטפאליה נחשב לזה שסיים את המלחמה בין הכנסייה הקתולית לזו הפרוטסטנטית בכך שהכיר בקיום שלוש מסורות נוצריות באימפריה הרומית הקדושה: הכנסייה הקתולית, לותרניזם וקלוויניזם וייסד את מה שידוע כעת כ. אך גם לאחריו מלחמות הדת נמשכו באירופה, כמו (1639–1651), (1655–1690) ו (1712) ופסקו רק בשנות ה-20 של המאה ה-18 ועוד יותר מאוחר בזיכרון הקולקטיבי של אירופה.

== הערות שוליים ==

קטגוריה:המאה ה-16
קטגוריה:המאה ה-17
קטגוריה:המאה ה-18
קטגוריה:מלחמות דת
קטגוריה:נצרות
קטגוריה:נצרות קתולית
קטגוריה:נצרות פרוטסטנטית
קטגוריה:יחסי פרוטסטנטים–קתולים
קטגוריה:הרפורמציה הפרוטסטנטית
ג'ון ויליאמסון

ג'ון לי ויליאמסון (באנגלית: John Lee Williamson; 10 בנובמבר 1951 – 30 בנובמבר 1996) היה כדורסלן אמריקאי, אשר שיחק בליגות ה-ABA וה-NBA בין השנים 1973–1980. לאורך הקריירה זכה בשתי אליפויות ה-ABA כשחקן ניו יורק נטס, וממוצעיו הכוללים בשתי הליגות הם 17.5 נקודות, 2.5 ריבאונדים ו-2.8 אסיסטים למשחק.

בעת פרישתו הוביל את שחקני מועדון ניו יורק/ניו ג'רזי נטס בסך נקודות בקריירה, עם 7,202 נקודות. בדצמבר 1990 הופרשה גופייתו, עם המספר "23", על ידי הנטס.

==קריירת תיכונים ומכללות==
ויליאמסון נולד וגדל בעיר ניו הייבן שבקונטיקט. בשתי עונותיו הראשונות בקבוצת הכדורסל של "תיכון וילבור קרוס" המקומי, זכה עמה באליפות תיכונים של קונטיקט, ובעונה השלישית (1969) הפסיד במשחק הגמר. בעונתו האחרונה הוביל את כל שחקני התיכונים בארצות הברית עם ממוצע של 38.8 נקודות למשחק, אך קבוצתו הודחה במשחק חצי גמר אליפות התיכונים של קונטיקט.

בשנים 1971–1973 למד באוניברסיטת המדינה של נין מקסיקו, ובשתי עונותיו בקבוצת הכדורסל שלה קלע כ-27.2 נקודות בממוצע למשחק.

==קריירת משחק==
בדראפט ה-NBA{{כ}} 1973 נלקח ויליאמסון על ידי אטלנטה הוקס בבחירה ה-96, אך משלא זכה למקום בסגל הקבוצה חתם על חוזה בניו יורק נטס מליגת ה-ABA. בעונתו הראשונה עם הנטס קלע 14.5 נקודות בממוצע למשחק (רביעי בקבוצה), וסייע לה לזכות באליפות ה-ABA לאחר שגברה על יוטה סטארס בסדרת הגמר (4–1). בעונה העוקבת הודחה ניו יורק כבר בשלב חצי גמר המזרח, ובעונת 1975/1976 גברה על דנוור נאגטס בסדרת הגמר (4–2) בדרך לזכייתה השנייה באליפות ה-ABA. במשחק השישי של הסדרה קלע ויליאמסון 28 נקודות, כולל 16 ברבע האחרון, והוביל את הנטס לניצחון במשחק ובסדרה לאחר שכבר פיגרה ב-22 נקודות. לאורך סדרת הגמר היה ויליאמסון הקלעי השני של קבוצתו, אחרי כוכב הקבוצה ג'וליוס ארווינג, עם ממוצע של 22.5 נקודות למשחק.

לקראת עונת עברה ניו יורק לשחק בליגת ה-NBA, ובמהלכה העבירה את ויליאמסון בטרייד לאינדיאנה פייסרס. לאחר כשנה אחת באינדיאנה, במדיה קלע 19.8 נקודות בממוצע למשחק, נשלח בחזרה לנטס, אשר בינתיים עברו לניו ג'רזי ושינו את שמם ל"ניו ג'רזי נטס". עד לסיום אותה עונה קלע 29.5 נקודות בממוצע למשחק, כולל שיא קריירה של 50 נקודות במשחק מול הפייסרס. בעונת המשיך להציג יכולת גבוהה עם ממוצע של 22.2 נקודות למשחק, אך קבוצתו שוב סיימה עם מאזן שלילי.

במהלך עונת הועבר לוושינגטון בולטס, ממנה שוחרר בדצמבר 1980 לאחר 39 משחקים בלבד. בשנת 1982 שיחק עבור קבוצת "לאס וגאס סילברס" מליגת ה-CBA, בטרם פרש ממשחק.

==מותו==
ב-30 בנובמבר 1996 נפטר ויליאמסון, בגיל 45, בשל אי-ספיקת כליות.

==קישורים חיצוניים==

* 

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קונטיקט: כדורסלנים
קטגוריה:כדורסלני אוניברסיטת המדינה של ניו מקסיקו
קטגוריה:בחירות דראפט של אטלנטה הוקס
קטגוריה:כדורסלני ליגת ה-ABA
קטגוריה:כדורסלני ניו יורק נטס
קטגוריה:כדורסלני אינדיאנה פייסרס
קטגוריה:כדורסלני ניו ג'רזי נטס
קטגוריה:כדורסלני וושינגטון בולטס
קטגוריה:כדורסלנים ב-NBA שגופייתם הופרשה
קטגוריה:אמריקאים שנולדו ב-1951
קטגוריה:אמריקאים שנפטרו ב-1996
תחנת הרכבת ראדוגושץ' בלודז'

תחנת ראדוגושץ' ומסילת הרכבת. ברקע - קטר אדים עם עגלות ששימשו לגירוש יהודים
תחנת הרכבת ראדוגושץ' בלודז או תחנת הרכבת רדגסט (בפולנית: Łódź Radogoszcz; בגרמנית: Bahnhof Radegast) היא תחנת רכבת תפעולית ברחוב סטאלובה בלודז' ששימשה בשנות מלחמת העולם השנייה כתחנת רכבת בתחומי גטו לודז', לשם שילוח יהודי הגטו למחנות ההשמדה אושוויץ וחלמנו.

תחנת הרכבת נמצאה בקצה הצפוני-מזרחי של הגטו. שביל גישה מתפתל קישר בין התחנה לבין הגטו. כיום קיימת בתחנה פינת הנצחה ליהודי גטו לודז'.

לאחר המלחמה, תחת שמה הפולני, המשיכה התחנה לפעול עד אמצע 1970. בשנת 2004 שופצה התחנה: שופצו בנייני העץ המתפוררים של תחנת האוטובוס, נבנו קירות מפרידים חדשים, ונבנתה האנדרטה הנוכחית. שמה של האנדרטה הוא "אנדרטה לקורבנות גטו לודז'." שופצה גם מסילה נפרדת, בה עמד הקטר Ty2 עם הקרונות ששימשו להובלת יהודים, ובאזור זה נבנתה במת זיכרון.

==גלריה==
<gallery>
Lodz Radegast Station 02.JPG|אנדרטה בתחנה המציגה את שמות המחנות אליהם נשלחו יהודים ממנה
Pomnik Radegast3.jpg|אנדרטה בתחנה עם הכיתוב "לא תרצח" בעברית, בפולנית ובאנגלית
</gallery>

מראה האנדרטה

==קישורים חיצוניים==

קטגוריה:גטו לודז'
קטגוריה:פולין: אנדרטאות להנצחת השואה
ראדוגושץ' בלודז'
קטגוריה:לודז': מבנים